Wp/mui/Pelèmbang
Wp > mui > Pelèmbang
Pelèmbang (huruf jawi : ڤليمباڠ) itu kuto paléng besak di Sumatera abés Medan, dengen banyak penduduk 1,8-an juta wong. Pelèmbang pulo kuto utamo dari Sumatera Selatan di Indonésia. Besak daèrahnyo itu 400 km². Kuto ini pulo kuto paléng tuo di Indonesia. Kuto ni ditetak duo olèh Sungi Musi yang ngalér dari Bukét Barésan sampé ke Selat Bangko. Palembang jugo kuto paléng besak kesembilan di Indonésia abés Jakarta, Surabaya, Bandung, Bekasi, Mèdan, Tangerang, Dèpok, samo Semarang, jugo kuto paléng besak ke-19 di Asia Tenggara.
Penando Pelèmbang itu Jerambah Ampèra samo Sungi Musi, yang netak Pelèmbang jadi duo: Seberang Ulu samo Seberang Ilir. Kuto ini pulo perna ngadoke acaro olahraga internasional sebesak SEA Games 2011 samo Asian Games 2018, bebarengan Jakarta.
Riwayat[edit | edit source]
Pelèmbang bingén pernah jadi kuto utamo Kedatuan Sriwijayo, sikok dari kerajoan ageng di Asia Tenggara. Riwayat paléng bingén yang nyebót Pelèmbang pacak diselék dari hikayat Yijing, pendeto Cino abad ke-7, yang nyeritoke amen dio sanjo ke Sriwijayo taón 671 M selamo 6 bulan. Batu besurat yang nyebot Sriwijayo jugo dari abad ke-7, itu Batu Besurat Kedukan Bukit, dengen tanggal 683 Masehi.
min_Latn min_Latn min_Latn min_Latn hne_Deva min_Latn